વર્તમાન ક્રિકેટના સૌથી વિસ્ફોટક બેટ્સમેન ક્રિસ ગેઈલના નામે ક્રિકેટ ઈતિહાસની સૌથી ફાસ્ટેસ્ટ સેન્ચુરીનો રેકોર્ડ બોલાય છે જેણે IPLમાં 30 બોલમાં જ આ સિદ્ધિ મેળવી હતી. પણ શું તમે જાણો છો કે, ગેઈલની પહેલા બ્રેડમેને માત્ર 22 બોલમાં જ આ કારનામું કરેલું છે. જોકે, તે સત્તાવાર મેચ ન હોઈ તેમના નામે આ રેકોર્ડ નોંધાયો નહોતો. 1931માં બ્લેકહીથ શહેરમાં એક ક્રિકેટ મેચનું આયોજન કરવામાં આવ્યું હતું. આ મેચ બ્લેકહીથ ઈલેવન અને લિથગો ઈલેવન વચ્ચે રમાઈ હતી. આ મેચમાં બ્રેડમેન મહેમાન તરીકે બ્લેકહીથ તરફથી રમ્યા હતા. તેમણે આ મેચમાં પોતાની બેટિંગથી વિરોધીઓને ધોળા દિવસે તારા દેખાડ્યા હતા અને 256 રનની ઈનિંગ રમી હતી.